Hamilton sê hy is steeds op herstelpad ná derde plek | Maroela Media
Hamilton sê hy is steeds op herstelpad ná derde plek
Valtteri Bottas, Max Verstappen en Lewis Hamilton op die podium. Foto: Guiseppe Cacace/AFP.
Lewis Hamilton, die F1-wêreldkampioen, sê dat hy steeds op die herstelpad is nadat hy vroeër positief vir Covid-19 getoets het.
Die 35-jarige Brit het gister derde op die Yas Marina-baan in Abu Dhabi klaargemaak. Hoewel hy steeds op die podium gestaan het, was dit sy swakste vertoning op die baan in sewe jaar.
"Ek glo nie dat ek al ooit in my lewe so moeg was nie, terwyl my lyf glad nie goed voel nie. Tog het elke donker wolk 'n silwer randjie en ek het verlede week glad nie gedink dat ek deel van die aksie sou wees nie. Ek is baie dankbaar vir my gesondheid," het Hamilton gesê.
Volgens Hamilton is hy steeds op die herstelpad en dat hy daarna uitsien om weer in die toekoms aan sy fiksheid te werk.
Red Bull se Max Verstappen was Sondag se uiteindelike wenner, terwyl Valtteri Bottas – Hamilton se Mercedes-spanmaat – die tweede plek losgejaag het.
Hoewel Hamilton teleurgesteld met die uitslag is, is hy baie tevrede dat hy sy terugkeer kon maak nadat hy die vorige wedren in Bahrein misgeloop het.
"Wat my fisieke toestand betref was dit 'n baie moeilike wedren. Ek het die hele jaar baie goed agter die stuur gevoel, maar dit was glad nie die geval hier gewees nie."
Tog het die Brit die F1-kalenderjaar met 'n voorsprong van 124 punte bó Bottas afgesluit.
Lewis Hamilton (Mercedes) 347 punte
Valtteri Bottas (Mercedes) 223 punte
Max Verstappen (Red Bull) 214 punte
Sergio Perez (Racing Point) 125 punte
Daniel Ricciardo (Renault) 119 punte
Carlos Sainz (McLaren) 105 punte
Alexander Albon (Red Bull) 105 punte
Charles Leclerc (Ferrari) 98 punte
Lando Norris (McLaren) 97 punte
Pierre Gasly (Alphatauri Honda) 75 punte
SA'ner wen eerste virtuele fietsry­wêreld­kampioen­skap
Sodra Mercedes bietjie gaan sukkel gaan hy die pad vat. Hy is klaar die kampioen vir die jaar, het omtrent al die rekords gebreek. So hoekom ry, derde kom en dan verskoning soek. Hy is 'n ervare drywer en weet wat die eise van 'n wedren is, as hy nie reg was nie, moes hy uitgesit het. Klink meer soos 'n selfsugtige bedorwe brokkie
Dis presies hoekom hy nie moes gery het nie en Russell die kans gegee het na laasweek se banderuil katasrofe.
Maklik om verskonings uit te dink…sou baie beter sportmanskap gewees het as hy die eer aan sy mede jaers gegee het.. maar wat verwag mens van self gesentreerde narsis…
Ek stem saam dat hy nie moes ry die naweek nie maar julle sê die lelikste goed oor 'n man wat julle nie regtig persoonlik ken nie!